
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση μεταστέγασης του Δημοτικού Ωδείου Ηγου¬ 
μενίτσας. 1 

Χαρακτηρισμός ως ιστορικού διατηρητέου μνημείου 
του ανεμόμυλου στην Κοινότητα Χάρακα Μονοφα- 
τσίου Ν. Ηρακλείου, ιδιοκτ. της Κοινότητας. 2 

Χαρακτηρισμός ως ιστορικού διατηρητέου μνημείου 
και έργου τέχνης του κτιρίου του «Παντελίδειου 


Παρθεναγωγείου» στη Μύρινα Λήμνου μαζί με τον 
περιβάλλοντα αύλειο χώρο του, ιδιοκτησίας του Δή¬ 


μου Μυριναίων. 3 

Σύσταση Συνδέσμου Ύδρευσης Κοινοτήτων Αετορά¬ 
χης, Κουρτεσίου και Νησιού Ν. Ηλείας με την επω¬ 
νυμία «ΥΔΡΙΑ». 4 

Σύσταση αμιγούς Κοινοτικής Επιχείρησης στην κοινό¬ 
τητα Κάτω Λαιμίστας Ν. Ιωαννίνων με την επωνυμία 
«ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΚΑΤΩ 
ΛΑΨΙΣΤΑΣ» . 5 

Τροποποίηση της συστατικής πράξης της δημοτικής 
επιχείρησης Ανάπτυξης Αλμυρού Ν. Μαγνησίας. . 6 

Τροποποίηση της συστατικής πράξης της Κοινοτικής 
Επιχείρησης Τουρισμού έργων και Ανάπτυξης Τρι- 
κερίου Ν. Μαγνησίας. 7 

Σύσταση Νομικού Προσώπου Δημοσίου Δικαίου στην 
κοινότητα Φάρσων Ν. Κεφαλληνίας με την επωνυ¬ 
μία «ΚΟΙΝΟΤΙΚΗ ΒΙΒΛΙΟΘΗΚΗ ΦΑΡΣΩΝ Ο ΓΙΑΝ¬ 
ΝΗΣ ΒΟΥΤΣΙΝΑΣ» στην Κοινότητα Φάρσων. 8 

Τροποποίηση της 154/1995 απόφασης της Νομαρχίας 
για τη σύσταση ίδιου Δημοτικού Νομικού Προσώπου 
με την επωνυμία «37η Σχολική Επιτροπή Δήμου 
Ηρακλείου». 9 

Τροποποίηση της 36633/1991 απόφασης της Νομαρ¬ 
χίας για τη σύσταση ίδιου Δημοτικού Νομικού Προ¬ 
σώπου με την επωνυμία «20η Σχολική Επιτροπή Δή¬ 
μου Ηρακλείου».10 

Τροποποίηση της 8270/91 απόφασης της Νομαρχίας 
για τη σύσταση ίδιου Δημοτικού Νομικού Προσώπου 
με την επωνυμία «16η Σχολική Επιτροπή Δήμου 
Ηρακλείου». 11 


Διορθώσεις σφαλμάτων 

Διορθώσεις σφαλμάτων στο οθρο α) στη Υπ. Απόφαση 
ΥΠΠΟ/ΔΙΛΑΠ/Γ/2667/38Θ34/2.6.97, (ΦΕΚ 753/ 
Β/28.8.97) β) στις Υπ. Αποφάσεις ΥΠΠΟ/ΔΙΛΑΠ/Γ/ 
2872/42597/1.9.97, (ΦΕΚ 847/Β/24.9.97) & γ) 
ΥΠΠΟ/ΔΙΛΑΠ/Γ/2871/42595/1.9.97, (ΦΕΚ 847/ 
Β/24.9.97), που αφορούν τον χαρακτηρισμό ιστορι¬ 
κών διατηρητέων μνημείων κτιρίων στο Μαντούκι 


της πόλης της Κέρκυρας.12 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΚΑΤΕΧΝ/Δ/52058 (1) 


Έγκριση μεταστέγασης του Δημοτικού Ωδείου 
Ηγουμενίτσας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» τους Γεν. Γραμμα¬ 
τείς, Γ ενικές Διευθυντές, Προϊσταμένους Διευθύνσεων, 
τμημάτων Γραφείων της ΚΥ του ΥΠΠΟ» (ΦΕΚ 987/Β/ 
28.11.1991). 

5. Την αριθμ. ΥΠΠΟ/ΚΑΤΕΧΝ/Δ/27470/23.11.93 
απόφασή μας «Χορήγηση άδειας ίδρυσης και λειτουργίας 
Ωδείου στη Δημοτική Επιχείρηση Ανάπτυξης Ηγουμενί¬ 
τσας» (Δ.Ε.Α.Η). 

6. Το από 20.10.97 πρακτικό αυτοψίας της Διεύθυνσης 
Τεχνικών Υπηρεσιών της Νομαρχιακής Αυτοδιοίκησης 
Ηγουμενίτσας. 

7. Την από 7.7.97 αίτηση του Δημοτικού Ωδείου Ηγου¬ 
μενίτσας με τα συνημμένα δικαιολογητικά, αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Εγκρίνουμε τη μεταστέγαση του Δημοτικού Ωδείου 
Ηγουμενίτσας από το κτίριο της οδού Ιουλίου αρ. 1 στο 
κτίριο επί των οδών Ελευθερίας 26 και Σελλών αρ. 1 στην 
Ηγουμενίτσα. 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΛΑΠ/Γ/48250/3903 (2) 

Χαρακτηρισμός ως ιστορικού διατηρητέου μνημείου του 
ανεμόμυλου στην Κοινότητα Χάρακα ΜονοφατσΙου Ν. 
Ηρακλείου, ιδιοκτ. της Κοινότητας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α/ 
26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

Υ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γενικούς Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Την εισήγηση της 7ης Εφορείας Νεωτέρων Μνη¬ 
μείων και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 25/24.7.97, αποφασί¬ 
ζουμε: 


Χαρακτηρίζουμε ως ιστορικό διατηρητέο μνημείο, σύμ¬ 
φωνα με τις διατάξεις του Ν. 1469/50 τον ανεμόμυλο 
στην Κοινότητα Χάρακα ΜονοφατσΙου Ν. Ηρακλείου, ιδιο¬ 
κτησίας της Κοινότητας, διότι πρόκειται για ενδιαφέρον 
κτίσμα ειδικής χρήσης, στο οποίο συνδυάζονται οι αυστη¬ 
ρές μορφολογικές λύσεις που επιβάλλει μια συγκεκριμένη 
τεχνολογία και η θαυμάσια αισθητική αντίληψη του λαϊκού 
Τεχνίτη. Το κτίριο είναι άρρηκτα συνδεδεμένο με την πα¬ 
ραγωγική και κοινωνική ιστορία του τόπου, αποτελεί δε 
σημείο αναφοράς της περιοχής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Οκτωβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-*- 

Αριθ. ΥΠΠΟ/ΔΙΛΑΠ/ΓΖ4242/53978 (3) 

Χαρακτηρισμός ως ιστορικού διατηρητέου μνημείου και 

έργου τέχνης του κτιρίου του «Παντελίδειου Παρθενα¬ 
γωγείου» στη Μύρινα Λήμνου μαζί με τον περιβάλλοντα 

αύλειο χώρο του, ιδιοκτησίας του Δήμου Μυριναίων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α/ 
26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γενικούς Γραμματείς, Γ εν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Την εισήγηση της 8ης Εφορείας Νεωτέρων Μνη¬ 
μείων και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου- 

λίου Νεωτ. Μνημείων με αριθμό 29/9.10.97, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο και 
έργο τέχνης, που χρειάζονται ειδική κρατική προστασία 
σύμφωνα με τις διατάξεις του Ν. 1469/50, το κτίριο του 
«Παντελίδειου Παρθεναγωγείου» στη Μύρινα Λήμνου, 
μαζί με τον περιβάλλοντα αύλειο χώρο του, ιδιοκτησίας 
του Δήμου Μυριναίων, διότι αποτελεί αξιόλογο δείγμα λαϊ¬ 
κής αρχιτεκτονικής με αξιόλογη μορφολόγηση των περι¬ 
θωρίων των ανοιγμάτων και ειδικότερα της κύριας εισόδου 
και του τζακιού με λοξευτό μάρμαρο και είναι σημαντικό 
για τη μελέτη της εξέλιξης της αρχιτεκτονικής της Λή¬ 
μνου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Νοεμβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 12794, 12645, 12055, 12629/96 (4) 

Σύσταση Συνδέσμου Ύδρευσης Κοινοτήτων Αετοράχης, 
Κουρτεσίου και Νησιού Ν. Ηλείας με την επωνυμία 
«ΥΔΡΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΔΥΤ. ΕΛΛΑ¬ 
ΔΟΣ 

Έχοντας υπόψη: 

1. Τις διατάξεις των άρθρων 206, 207, 208, 209, 210 
και 211 του Δημοτικού και Κοινοτικού κώδικα (Π.Δ. 410/ 
1995). 

2. Την ανάγκη σύστασης φορέα διαχείρισης της διακοι- 
νοτικής σημασίας έργου που κατασκευάστηκε απάτη Νο¬ 
μαρχία για την ύδρευση των κοινοτήτων Αετοράχης, Αρε¬ 
τής, Κουρτεσίου, Νησιού Μέλισσας και του συν/κού του 
Δήμου Λεχαινών (Άγιοι θεόδωροι». 

3. Τις αποφάσεις των Κοινοτικών Συμβουλίων Αετορά- 
χηςαριθμ. 19/1996, Αρετής αριθμ. 26/1996, Κουρτεσίου 
αριθμ. 12/1996 και Νησιού αριθμ. 19/1996 περί σύστα¬ 
σης συνδέσμου για τη διαχείριση του έργου Ύδρευσης 
Πηγής Φράγματος Πηνειού. 

4. Το γεγονός ότι η κοινότητα Μέλισσας παρά τις συνε¬ 
χείς υπομνήσεις μας δεν μας έχει αποστείλει απόφαση 
του Κοινοτικού της Συμβουλίου για συμμετοχή της στον εν 
λόγω σύνδεσμο, αποφασίζουμε: 

1. Συστήνουμε Σύνδεσμο Ύδρευσης στον οποίο θα με¬ 
τέχουν οι Κοινότητες Αετοράχης, Αρετής, Κουρτεσίου και 
Νησιού. 

2. Σκοποί του Συνδέσμου είναι: 

α) Η συντήρηση του διακοινοτικής σημασίας έργου 
Ύδρευσης Πηγής Φράγματος Πηνειού που κατασκευά¬ 
στηκε το έτος 1994 από τη Νομαρχία Ηλείας για την 
ύδρευση των ανωτέρω κοινοτήτων καθώς της κοινότητας 
Μέλισσας και του συνοικισμού του Δήμου Λεχαινών «Άγιοι 
θεόδωροι». 

β. Η διαρκής μέριμνα για την άρτια και ομαλή λειτουργία 
του καθώς επίσης και η προμήθεια μηχανημάτων, πρόσ¬ 


ληψη του απαραίτητου προσωπικού κ.λπ. για την εκπλή¬ 
ρωση του σκοπού αυτού. 

γ) Η διοίκηση, εκμετάλλευση και διαχείριση του έργου 
με τρόπο ώστε να εξασφαλίζεται συνεχώς και απρόσκο¬ 
πτη παροχή υπηρεσιών ύδρευσης στους ΟΤΑ μέλη του 
Συνδέσμου. 

δ) Η εκτέλεση κάθε άλλης εργασίας που θα κριθεί απα¬ 
ραίτητη για την ολοκληρωμένη και συνεχή παροχή υπηρε¬ 
σιών ύδρευσης στους ΟΤΑ μέλη του Συνδέσμου. 

3. Πόροι του Συνδέσμου είναι: 

α) Εισφορές των μελών ΟΤΑ. Η ετήσια υποχρεωτική ει¬ 
σφορά των ΟΤΑ που μετέχουν στο Σύνδεσμο ορίζεται στο 
ποσό των 100.000 δρχ. ετηαίως. 

Η εφάπαξ εισφορά κάθε κοινότητας που συμμετέχει 
στο σύνδεσμο με το ποσό των 900.000 δρχ. για την από¬ 
κτηση του απαραίτητου μηχανικού εξοπλισμού προς εκ¬ 
πλήρωση των σκοπών του. 
β) Πρόσοδοι από την περιουσία του συνδέσμου, 
γ) Δωρεές επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή οργανισμούς. 

δ) Πρόσοδοι από τους φόρους, τέλη και δικαιώματα που 
επιβάλλονται υπέρ του συνδέσμου. 

ε) Έδρα του συνδέσμου ορίζεται η κοινότητα Αρε¬ 
τής. 

στ) Η χρονική διάρκεια του συνδέσμου ορίζεται στο διη¬ 
νεκές. 

ζ) Η επωνυμία του συνδέσμου θα είναι «ΥΔΡΙΑ». 

4. Κάλυψη Δαπάνης: Από τις διατάξεις αυτής της από¬ 
φασης προκαλείται δαπάνη ύψους 400.000 δρχ. για το 
τρέχον έτος και τα υπόλοιπα οικονομικά έτη, η οποία θα 
βαρύνει τον προϋπολογισμό της κάθε κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 30 Οκτωβρίου 1997 

Με εντολή Γεν. Γραμμ. Περιφέρειας 
Ο Διευθυντής 
ΙΩΑΝΝΗΣ ΤΣΑΜΠΡΑΣ 

-*- 

Αριθ. 28375 (5) 

Σύσταση αμιγούς Κοινοτικής Επιχείρησης στην κοινότητα 
Κάτω Λαψίστας Ν. Ιωαννίνων με την επωνυμία «ΠΝΕΥ¬ 
ΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΚΑΤΩ ΛΑΨΙ- 
ΣΤΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και 287 του Π. Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 
ΦΕΚ τεύχος Β’. 

3. Την απόφαση του Κοινοτικού Συμβουλίου Κάτω Λα¬ 
ψίστας του Νομού Ιωαννίνων ρριθμ. 50/1997, αποφασί¬ 
ζουμε: 

1. Συνιστάται στην Κοινότητα Κάτω Λαψίστας του Νο¬ 
μού Ιωαννίνων επιχείρηση με την ^πωνυμία «ΠΝΕΥΜΑ- 

ΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΚΑΤΩ ΛΑΨΙΣΤΑΣ» ως Ιδιο 
Νομικό Πρόσωπο Ιδιωτικού Δικαίου το οποίο διέπεται από 
τις διατάξεις των άρθρων 277 έως 284, 287, 291 και 304 
του Π. Δ/τος 410/95, (Δημοτικός και Κοινοτικός Κώδι¬ 
κας). 

2. Σκοπός της Επιχείρησης είναι: Η κοινωνική και πολιτι¬ 
στική ανάπτυξη της Κοινότητας. 

3. Η Επιχείρηση διοικεΐται από πενταμελές (5) Διοικη¬ 
τικό Συμβούλιο, που τα μέλη του ορίζονται μαζί με ανα¬ 
πληρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Κοιν. Σύμβουλοι, ένας είναι εκ¬ 
πρόσωπος του Αγροτικού Συνεταιρισμού Κάτω Λαψίστας 
ένα (1) μέλος είναι δημότης ή κάτοικος της Κοινότητας, 
που έχει πείρα ή γνώσεις σχετικές με το αντικείμενο της 
Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης), όταν η Επιχείρηση απασχολεί περισσότε¬ 
ρους από είκοσι εργαζομένους. 

4. Η διάρκεια της Επιχείρησης είναι είκοσι (20) χρόνια 
από τη δημοσίευση της απόφασης αυτής στην Εφημερίδα 
της Κυβέρνησης. 

5. Έδρα της Επιχείρησης είναι η Κοινότητα Κάτω Λαψί- 
στας του Νομού Ιωαννίνων. 

6. Το κεφάλαιο που διαθέτει η Κοινότητα στην Επιχεί¬ 
ρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9 του Ν. 2190/20 ως εξής: 

Β. Μετρητά ποσό 71.250.000 δρχ. εβδομήντα ένα εκα- 
τομ. διακόσιες πενήντα χιλ. δρχ. 

7. Πόροι της Επιχείρησης είναι: Τα έσοδα την εκμετάλ¬ 
λευση της Επιχείρησης και γενικά την άσκηση της δρα- 
στηριότητάς της, οι πρόσοδοι από την περιουσία της δά¬ 
νεια, κληρονομιές, εισφορές, δωρεές και λοιπές επιχορη¬ 
γήσεις. 

8. Η Επιχείρηση διαλύεται: 

α) Με απόφαση του Κοινοτικού Συμβουλίου, με την 
απόλυτη πλειοψηφία των μελών του και απόφαση του Πε¬ 
ριφερειακού Διευθυντή. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

9. Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείριση 
και εποπτεία της Επιχείρησης, διέπονται από τις σχετικές 
με τις Δημοτικές και Κοινοτικές Επιχειρήσεις διατάξεις 
του Π.Δ/τος 410/95 και την με αριθμό 25027/9.4.84 


απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β'. 

10. Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας Κάτω 
Λαψίστας ποσού δρχ. 71.250.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ιωάννινα, 4 Νοεμβρίου 1997 
Με εντολή Γεν. Γραμμ. Περ/ρειας 

Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. 18307 (6) 

Τροποποίηση της συστατικής πράξης της δημοτικής επι¬ 
χείρησης Ανάπτυξης Αλμυρού Ν. Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την τοπική Αυτοδιοίκηση και άλλες διατάξεις). 

3. Την αριθ. 778/97 απόφαση του Αναπληρωτή Περιφ. 
Δ/ντή με την οποία συστήθηκε στο Δήμο Αλμυρού η «Δη¬ 
μοτική επιχείρηση Ανάπτυξης Αλμυρού». 

4. Την αριθ. 130/97 απόφαση του Δημοτικού Συμβου¬ 
λίου Αλμυρού, αποφασίζουμε: 

Τροποποιούμε την παρ. 6 ως προς το χρηματικό ποσό 
που διαθέτει ο Δήμος Αλμυρού στην επιχείρηση ως εξής: 

Ο Δήμος Αλμυρού διαθέτει στην Επιχείρηση χρηματικό 
ποσό 20.000.000 ως αρχικό κεφάλαιό της. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Αλμυρού ύψους 
15.000.000 θα γραφεί σχετική πίστωση στον προϋπολο¬ 
γισμό του Δήμου οικ. έτους 1997 και στον Κ.Α. 212-3. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Βόλος, 24 Οκτωβρίου 1997 

Με εντολή Γ εν. Γ ραμμ. Περ/ρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-«- 

Αριθ. 18826 (7) 

Τροποποίηση της συστατικής πράξης της Κοινοτικής Επι¬ 
χείρησης Τουρισμού έργων και Ανάπτυξης Τρικερίου 

Ν. Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 


♦ 


♦ Γ 

για την τοπική Αυτοδιοίκηση και άλλες διατάξεις. 

3. Την απόφασή μας 8800/17.6.1993 (ΦΕΚ 499/Β7 
7.7.93) με την οποία συστήθηκε η «Κοινοτική Επιχείρηση 
Τουρισμού Έργων και Ανάπτυξης Τρικερίου», όπως αυτή 
τροποποιήθηκε περαιτέρω. 

4. Την αριθ. 77/97 απόφαση του Κοινοτικού Συμβου¬ 
λίου Τρικερίου, αποφασίζουμε: 

Τροποποιούμε την παρ. 6 της 8800/17.6.93 απόφασή 
μας ως εξής: 

Η Κοινότητα Τρικερίου διαθέτει στην Επιχείρηση χρη¬ 
ματικό ποσό 6.900.000 δρχ. ως αρχικό κεφάλαιό της. 

Με την απόφαση αυτή προκαλείται δαπάνη εις βάρος 
του προϋπολογισμού της Κοινότητας Τρικερίου ύψους 
2.200.000 δρχ. η οποία έχει αντιμετωπισθεί με αναμόρ¬ 
φωση του προϋπολογισμού του έτους 1997 και στον Κ. Α. 
75/161.91. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 27 Οκτωβρίου 1997 

Με εντολή Γεν. Γραμμ. Γίερ/ρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-4- 

Αριθ. 9606 (8) 

Σύσταση Νομικού Προσώπου Δημοσίου Δικαίου στην κοι¬ 
νότητα Φάρσων Ν. Κεφαλληνίας με την επωνυμία 

«ΚΟΙΝΟΤΙΚΗ ΒΙΒΛΙΟΘΗΚΗ ΦΑΡΣΩΝ Ο ΓΙΑΝΝΗΣ 

ΒΟΥΤΣΙΝΑΣ» στην Κοινότητα Φάρσων. 

Ο ΠΡΟΪΣΤΑΜΕΝΟΣ Δ/ΝΣΗΣ ΤΟΠ. ΑΥΤ/ΣΗΣ - 
Δ/ΣΗΣ Ν. ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/95 
του Δ.Κ.Κ. 

2. Την αριθμ. 76/97 απόφαση του Κοινοτικού Συμβου¬ 
λίου Φάρσων του Νομού μας, αποφασίζουμε: 

1. Συστήνουμε ίδιο Νομικό Πρόσωπο με την επωνυμία 
«ΚΟΙΝΟΤΙΚΗ ΒΙΒΛΙΟΘΗΚΗ ΦΑΡΣΩΝ Ο ΓΙΑΝΝΗΣ ΒΟΥ- 
ΤΣΙΝΑΣ» στην κοινότητα Φάρσων του Νομού μας. 

2. Σκοπός: Σκοπός του Νομικού Προσώπου είναι η δια¬ 
σφάλιση - διακίνηση των βιβλίων και σωστή λειτουργία της 
Κοινοτικής Βιβλιοθήκης. 

Η δημιουργία ειδικής αίθουσας για εκθέσεις βιβλίων και 
ο συνεχής εμπλουτισμός της. 

Η σύνδεση και ανταλλαγή πείρας με άλλες βιβλιοθήκες 
Δήμων ή άλλων φορέων Δημοσίου ή Ιδιωτών κ.ά. 

Η Οργάνωση φεστιβάλ βιβλίου. 

3. Το Ν.Π. θα διοικεΐται από πενταμελές συμβούλιο, 
σύμφωνα με το άρθρο 203 του Π. Δ/τος 410/95 που θα 
αποτελεΐται από: 

α) Τον εκάστοτε Πρόεδρο της Κοινότητας ως Πρόεδρο. 

β) Δύο (2) Κοινοτικούς Συμβούλους. 

γ) Δύο (2) πολίτες μόνιμους κατοίκους που έχουν σχέση 
με το αντικείμενο. 

Τα μέλη του Διοικητικού Συμβουλίου θα ορίζονται με 
απόφαση του Κοινοτικού Συμβουλίου. 


Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου ακολουθεί την 
θητεία του Κοινοτικού Συμβουλίου. 

4. Πόροι του Νομικού Προσώπου είναι: 

α) Οι επιχορηγήσεις της Κοινότητας (ή άλλου φυσικού ή 
νομικού προσώπου). 

β) Επιχορηγήσεις από φορείς του Κράτους, 
γ) Έσοδα από διάφορες εκδηλώσεις, 
δ) Πάσης φύσεως δωρεές - κληροδοτήματα - μισθώ¬ 
ματα από ακίνητα (π.χ. που έχουν μεταβιβασθείστο Ν.Π.). 

Η Κοινότητα θα αποδίδει κατ’ έτος από τα τακτικά 
έσοδά της το ποσό των 200.000 δρχ. για τις ανάγκες λει¬ 
τουργίας του εν λόγω Νομικό Πρόσωπο. 

Το Νομικό Πρόσωπο θα εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

5. Το Νομικό Πρόσωπο καταργείται κατά τον τρόπο με 
τον οποίο συστήθηκε και η περιουσία του περιέρχεται 
στην Κοινότητα Φάρσων. 

6. Κάλυψη Δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Φάρ¬ 
σων ύψους 200.000 δρχ. για το τρέχον έτος και για τα 
επόμενα οικονομικά έτη. 

Η σχετική πίστωση έχει εγγραφεί στον Κ.Α. 212.9/ιδ 
του προϋπολογισμού έτους 1997 με τίτλο «εισφορά υπέρ 
του Ν.Π. ΚΟΙΝΟΤΙΚΗ ΒΙΒΛΙΟΘΗΚΗ ΦΑΡΣΩΝ Ο ΓΙΑΝ¬ 
ΝΗΣ ΒΟΥΤΣΙΝΑΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 4 Νοεμβρίου 1997 
Με εντολή Γ εν. Γ ραμμ. Περιφέρειας 
Ο Προϊστάμενος 
ΘΕΟΧ. ΠΑΠΑΔΟΠΟΥΛΟΣ 

-♦- 

Αριθ. 23439 (9) 

Τροποποίηση της 154/1995 απόφασης της Νομαρχίας 
για τη σύσταση ίδιου Δημοτικού Νομικού Προσώπου με 
την επωνυμία «37η Σχολική Επιτροπή Δήμου Ηρα¬ 
κλείου». 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89), όπως τροποποιήθηκαν με τις όμοιες των άρθρων II 
του Ν. 2130/93 και 2 παρ. 12 του Ν. 2307/95. 

2. Τις διατάξεις του άρθρου 5 παρ. 8 του Ν. 1894/90. 

3. Την αριθμ. 12072/23.5.1995 απόφαση της Νομαρ¬ 
χίας αναφορικά με την σύσταση Ιδιου Δημοτικού Νομικού 
Προσώπου με την επωνυμία «37η Σχολική Επιτροπή Δή¬ 
μου Ηρακλείου». 

4. Τη αριθμ. 518/1997 απόφαση του Δ.Σ. Ηρακλείου, 
με την οποία, τροποποιείται η αριθμ. 154/95 όμοια που 
αφορά στη σύσταση του παραπάνω Νομικού Προσώπου 
και ορίζεται να περιληφθεΙ στην αρμοδιότητα της Επιτρο¬ 
πής το 1 /θέσιο Νηπιαγωγείο Αγ. Βλάσση και να μεταβλη- 

θεΐ ο αριθμός των μελών του Διοικητικού Συμβουλίου από 
5 σε 7 μέλη, αποφασίζουμε: 

1. Τροποποιούμε την αριθμ. 154/1995 απόφαση της 
Νομαρχίας για τη σύσταση Δημοτικού Νομικού Προσώπου 
με την επωνυμία «37η Σχολική Επιτροπή Δήμου Ηρα¬ 
κλείου» και αντικαθιστούμε αντίστοιχα, τις παραγράφους 
1 και 3 αυτής ως εξής: 

«1. Συνιστά στο Δήμο Ηρακλείου του Νομού Ηρακλείου 
ίδιο Δημοτικό Νομικό Πρόσωπο με την επωνυμία «37η 
Σχολική Επιτροπή Δήμου Ηρακλείου, Δημοτικού Σχολείου 
Βασιλικού και 1/θέσιου Νηπιαγωγείου Αγ. Βλάσση». 

«3. Το Νομικό Πρόσωπο διοικείται από Διοικητικό Συμ¬ 
βούλιο του οποίου ο αριθμός των μελών και η σύνθεση αυ¬ 
τού καθορίζονται με απόφαση του Δημοτικού Συμβουλίου 
Ηρακλείου». 

2. Κατά τα λοιπά ισχύει, ως έχει η αριθ. 12072/23.5.95 
απόφαση της Νομαρχίας, όπως τροποποιήθηκε μεταγε¬ 
νέστερα. 

3. Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Οκτωβρίου 1997 

Ο Γενικός Γραμματέας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 

-♦- 

Αριθ. 23438 < 10 > 

Τροποποίηση της 36633/1991 απόφασης της Νομαρχίας 
για τη σύσταση ίδιου Δημοτικού Νομικού Προσώπου με 
την επωνυμία «20η Σχολική Επιτροπή Δήμου Ηρα¬ 
κλείου». 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89), όπως τροποποιήθηκαν με τις όμοιες των άρθρων II 
του Ν. 2130/93 και 2 παρ. 12 του Ν. 2307/95. 

2. Τις διατάξεις του άρθρου 5 παρ. 8 του Ν. 1894/90. 

3. Την αριθμ. 36663/1991 απόφαση της Νομαρχίας 
αναφορικά με την σύσταση ίδιου Δημοτικού Νομικού Προ¬ 
σώπου με την επωνυμία «20η Σχολική Επιτροπή Δήμου 
Ηρακλείου». 

4. Τη αριθμ. 517/1997 απόφαση του Δ.Σ. Ηρακλείου, 
με την οποία, τροποποιούνται οι αριθμ. 521, 584/91 23 
και 572/95 όμοιες που αφορούν στη σύσταση του παρα¬ 
πάνω Νομικού Προσώπου και ορίζεται να περιληφθεί στην 
αρμοδιότητα της Επιτροπής και το 68ο Νηπιαγωγείο Ηρα¬ 
κλείου, αποφασίζουμε: 

I. Τροποποιούμε την αριθμ. 36663/1991 απόφαση της 
Νομαρχίας για τη σύσταση Δημοτικού Νομικού Προσώπου 
με την επωνυμία «20η Σχολική Επιτροπή Δήμου Ηρα¬ 
κλείου» και αντικαθιστούμε αντίστοιχα, τις παραγράφους 
1 και 3 αυτής ως εξής: 

«1. Συνιστά στο Δήμο Ηρακλείου του Νομού Ηρακλείου 
ίδιο Δημοτικό Νομικό Πρόσωπο με την επωνυμία «20η 


Σχολική Επιτροπή Δήμου Ηρακλείου 34ου Δημοτικού Σχο¬ 
λείου και Ειδική Τάξη, 52ου Δημοτικού Σχολείου και 47ου, 
61ου και 68ου Νηπιαγωγείου Ηρακλείου». 

«3. Το Νομικό Πρόσωπο διοικείται από Διοικητικό Συμ¬ 
βούλιο του οποίου ο αριθμός των μελών και η σύνθεση αυ¬ 
τού καθορίζονται με απόφαση του Δημοτικού Συμβουλίου 
Ηρακλείου»., 

2. Κατά τα λοιπά ισχύει, ως έχει η αριθ. 36633/1991 
απόφαση της Νομαρχίας, όπως τροποποιήθηκε μεταγε¬ 
νέστερα. 

3. Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου, το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Οκτωβρίου 1997 

Ο Γενικός Γραμματέας 
ΒΑΣ. ΒΑΛΑΣΟΠΟΥΛΟΣ 

-φ- 

Αριθ. 23437 Ο 1 ) 

Τροποποίηση της 8270/91 απόφασης της Νομαρχίας για 
τη σύσταση ίδιου Δημοτικού Νομικού Προσώπου με την 
επωνυμία «16η Σχολική Επιτροπή Δήμου Ηρα¬ 
κλείου». 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89), όπως τροποποιήθηκαν με τις όμοιες των άρθρων II 
του Ν. 2130/93 και 2 παρ. 12 του Ν. 2307/95. 

2. Τις διατάξεις του άρθρου 5 παρ. 8 του Ν. 1894/90. 

3. Την αριθμ. 8270/1991 απόφαση της Νομαρχίας ανα¬ 
φορικά με τη σύσταση ίδιου Δημοτικού Προσώπου με την 
επωνυμία «16η Σχολική Επιτροπή Δήμου Ηρακλείου», 
όπως τροποποιήθηκε μεταγενέστερα. 

4. Την αριθμ. 516/1997 απόφαση του Δ.Σ. Ηρακλείου, 
με την οποία τροποποιείται η αριθμ. 109/1991 όμοια που 
αφορά στη σύσταση του παραπάνω Νομικό Προσώπου, 
όπως τροποποιήθηκε με τις αριθ. 19/1995 και 570 όμοιές 
του και ορίζεται να περιληφθεί στην αρμοδιότητα της Επι¬ 
τροπής και των 63ου και 69ου Νηπιαγωγείων Ηρακλείου, 
αποφασίζουμε: 

I. Τροποποιούμε την αριθμ. 8270/1991 απόφαση της 
Νομαρχίας για τη σύσταση Δημοτικού Νομικού Προσώπου 
με την επωνυμία «16η Σχολική Επιτροπή Δήμου Ηρα¬ 
κλείου» και αντικαθιστούμε αντίστοιχα, τις παραγράφους 
1 και 3 αυτής ως εξής: 

«1. Συνιστά στο Δήμο Ηρακλείου του Νομού Ηρακλείου 
ίδιο Δημοτικό Νομικό Πρόσωπο με την επωνυμία «16η 
Σχολική Επιτροπή Δήμου Ηρακλείου 33ου, 45ου Δημοτι¬ 
κών Σχολείων και Ειδικών Τάξεων, των 30ου, 45ου, 63ου 
και 69ου Νηπιαγωγείων Ηρακλείου». 

«3. Το Νομικό Πρόσωπο διοικείται από Διοικητικό Συμ¬ 
βούλιο του οποίου ο αριθμός των μελών και η σύνθεση αυ¬ 
τού καθορίζονται με απόφαση του Δημοτικού Συμβουλίου 
Ηρακλείου». 

2. Κατά τα λοιπά ισχύει, ως έχει η αριθ. 8270/1991 από¬ 
φαση της Νομαρχίας, όπως τροποποιήθηκε μεταγενέ¬ 
στερα. 

3. Με την παρούσα απόφαση δεν προκαλεΐται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου το παρόν και τα επόμενα έτη- 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ηράκλειο, 31 Οκτωβρίου 1997 

Ο Γενικός Γραμματέας 

ΒΑΣΙΛΕΙΟΣ ΒΑΛΑΣΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Σε Υπ. Αποφάσεις χαρακτηρισμού κτιρίων, ως ιστορι¬ 
κών διατηρητέων μνημείων, στην περιοχή Μαντούκι της 
Κέρκυρας, γίνονται οι εξής διορθώσεις σφαλμάτων: 


α) Στο ΦΕΚ 753/Β/28.8.97, σελίδα 8152 και στη ΥΠ- 
ΠΟ/ΔΙΛΑΠ/Γ/2667/38934/26.6.97, στον αρ. 16, αντί 
του «στην οδό Σπύρου Λούη και Ξενοφώντος Στρατη¬ 
γού...» γράφεται το ορθό «στην οδό Σπύρου Δούη και Ξε¬ 
νοφώντος Στρατηγού...». 

β) Στο ΦΕΚ 847/Β/24.9.97, σελίδα 10742, και στην 
ΥΠΠΟ/ΔΙΛΑΠ/Γ/2872/ 42597/1.9.97 στον αρ. 6, αντί 
του «Ξενοφώντος Στρατηγού 51...» γράφεται το ορθό 
«Ξενοφώντος Στρατηγού 51 και 15η πάροδος αρ. 4...». 

γ) Στο ΦΕΚ 847/Β/24.9.97, σελίδα 10747 και στην ΥΠ- 
ΠΟ/ΔΙΛΑΠ/Γ/2871/42595/1.9.97, στο αρ. 14, αντί του 
«Ευαγγέλου Ναπολέοντος 21...» γράφεται το ορθό «Ευαγ¬ 
γέλου Ναπολέοντος 21 και νέα παρόδου Ευαγγέλου Να¬ 
πολέοντος...». 

Στο δε αρ. 17 της ιδίας αποφάσεως αντί «Ευαγγέλου 
Ναπολέοντος 15 και Σπύρου Περούλη 5-7...» γράφεται το 
ορθό «Ευαγγέλου Ναπολέοντος 15 και Σπύρου Περούλη 
2...». 

(Από το Υπουργείο Πολιτισμού) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΡΟΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟ Υ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΑΡΤΤΑΛΟΝΙΚΗ 

Βασ. Όλγας 188, 1ος όρ. -Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (° 61 ) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0 531 ) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά Βσέλιδο ή μέρος αυτου 


" ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

-—--- Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος 2531 ΤΑΠΕΤ 3512 _ 

Α' (Νόμοι. Π.Δ., Συμβάσεις κ ^ π ·1 “ θ“ ^ “μ 

Β' (Υπουργικές αποφάσεις κ.λπ.) „„„„ ςηπ 

Γ' (Διορισμοί, απολύσεις κ.λπ. Δημ. Υπαλλήλων) 10.000 » 

Δ'(Απαλλοτριώσεις, πολεοδομία κ.λπ.) 50.000 » · ” 

Αναπτυξιακών Πράξεων (Τ.Α.Π.Σ.) 25.000 » 1-250 - 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 ** 

Παράρτημα ( Πίνακες επιτυχόντων διαγωνισμών) 5.000 >■ 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 - 

Ανώτατου Ειδικού Δικαστηρίου (Α.Ε.Δ.) 3 000 » 

Ανωνύμων Εταιρειών * Ε.Π.Ε. 25 0.000 I _ ~500 ■ 

Πρ οκηρύξεων Α.Σ.Ε.Π. -----------——- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 »_ 10 ·° 0 ° _ — 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 

τορΐνί,«,«ρο7»οΡ ΠΡ6» « ΡΤίΧνΤΓα οτην ΥΑηρβ* Εβν«ορ Τυπογράφου. 

* Οι συνδρομές του εξωτερικού επιβαρύνονται πέρα των παραπάνω αναφερομενων ποσών με τα ταχυδρομικά τέλη και μπο¬ 
ρεί να στέλνονται με^πιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνα απο το Ταμείο του Α 
(Σολωμού 51 - Αθήνα) και σας άλλες πόλεις από τα Δημόσια Ταμεία. 

.* οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 

της συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

. Αντίγραφα διπλοτύπων, ταχυδρομικές επιταγές και χρημαπκά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08. 00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









